Салық салу мәселелері жөніндегі ақпараттармен алмасу туралы Қазақстан Республикасының Қаржы министрлігі мен

Литва Республикасы Қаржы министрлігінің жанындағы

Мемлекеттік салық инспекциясы арасындағы келісім

Бұдан әpі «Тараптар» деп аталатын Қазақстан Республикасының Қаржы министрлігі мен Литва Республикасының Қаржы министрлігінің жанындағы Мемлекеттік салық инспекциясы,

1997 жылғы 7 наурыздағы Қазақстан Республикасы мен Литва Республикасының арасындағы табыстар мен капиталға салынатын салықтарға қатысты қосарланған салық салуды болдырмау және салық төлеуден бас тартуға жол бермеу туралы конвенцияның (бұдан әpi - Конвенция) 27-бабын және басқа да ережелерін басшылыққа ала отырып,

Тараптар мемлекеттерінің салық заңнамаларын сақтау мәселелері бойынша халықаралық, ынтымақтастық пен өзара көмектің маңыздылығын негізге ала отырып,

осы мақсаттарда бір-біріне анағұрлым кең ауқымда көмек көрсетуге тілек білдіре отырып,

төмендегілер туралы келісті:

1-бап

Негізгі терминдер

Осы Келісімнің мақсаты үшін қолданылатын терминдер мыналарды білдіреді:

«салық заңнамасы» - Қазақстан Республикасы мен Литва Республикасы аумақтарында салық және бюджетке төленетін басқа да міндетті төлемдер түрлерін белгілейтін және оларды өндіріп алу тәртібін белгілейтін және салықтық міндеттемелерден туындауына, өзгеруіне және тоқтатылуына байланысты катынастарды реттейтін нормативтік құқықтық актілердің жиынтығы;

«құзыреттті органдар»:

Қазақстан Республикасынан - Қазақстан Республикасы Қаржы министрлігнің Салық комитеті;

Литва Республикасынан - Литва Республикасы Қаржы министрлігінің жанындағы Мемлекеттік салық инспекциясы.

2-бап

Көмек көрсетулердің мәні, мақсаты және тілдері

Тараптар өз құзыреттерінің шеңберінде ақпараттарды алмасу жолдарымен әкімшілендіру мақсатында және Тараптардың мемлекеттік салық заңдарына сәйкес біp біріне көмек көрсетеді. Мұндай акпараттарға салықтарды анықтау, есептеу, жинау және салық салуға байланысты мәселелер бойынша салықтық талаптарды қою және өндіру үшін қажетті ақпараттар кіреді.

Көмек көрсетулерді жүзеге асырудың ресми тілі ағылшын тілі болып табылады. Құзыретті органдардың ақпаратты Тараптардың мемлекеттік тілдерінде орыс және ағылшын тілдеріндегі аудармаларын қоса берулеріне құқығы бар.

3-бап

Көмек көрсету туралы сұрау салу

Көмек көрсетулер туралы сұрау салуды орындау сұрау салатын салық қызметіне салық салу мәселелері жөніндегі ақпаратты өз мемлекетінің ұлттық заңнамасына сәйкес беруді болжайды.

Көмек көрсетулер туралы сұрау салу пошта байланысын пайдаланумен жазбаша түрде жүзеге асырылады. Көмек көрсетулер туралы сұрау салудың немесе ақпаратты берудің түпнұсқалығына қатысты күмән туындаған жағдайда Тараптар бір-біріне түпнұсқалығын растау үшін қарауға тиісті материалдарды қоса берумен жазбаша түрде немесе кез-келген өзге де нысанда растауға жүгіне алады.

Көмек керсету туралы сұрау салу:

* сұрау салатын салық қызметінің атауын;
* сұрау салынатын салық қызметінің атауын;
* сұрау салудьщ ceбебі мен мақсатын;

- сұрау салу жасалатын салық төлеушінің атауы (аты) мен тіркеу деректері;

- қаралатын кезеңді және салық және бюджетке төленетін басқа да міндетті төлемдердің нақты түрлерін көрсете отырып, сұрау салудың мәнін қысқаша жазуды және олармен байланысты құқықтық жағдайларды қамтиды.

Сұрау салынған Тарап көмек көрсету туралы алынған сұрау салу бойынша қосымша ақпаратты талап етуге құқылы.

4-бап

Тұрақты көмек көрсету

Тұрақты көмек көрсету сұрау салмай өзара негізде салық салу саласында құзыретті органдардың арасында ақпараттармен ресми алмасуды білдіреді және құзыретті органдар өздерінің мемлекеттік ұлттық заңнамаларына сәйкес келісу бойынша жазбаша және (немесе) электрондық нысанда жыл сайын 1 шілдеге дейін жүзеге асырылады.

Ақпараттармен тұрақты алмасу басқа Тараптың мемлекетінде алынатын біp Тарап мемлекетінің резиденттерінің табыстары туралы өзара ақпараттармен алмасуды қамтиды.

5-бап

Бастамшылық көмек көрсету

Бастамшылық көмек көрсету әдеттегі әкімшілік практикасы барысында алынған және басқа Тараптың құзыретті органы ушін қызығушылыкты білдіруі мүмкін кез-келген ақпаратқа қатысты біp Тараптың құзыретті органының өз бастамашылығы бойынша ақпаратты беруді білдіреді.

6-бап

Өзге де көмек көрсету

Біp Тараптың құзыретті органы екінші Тарап мемлекеті резидентінің құқықтары мен міндеттеріне қатысты өз мемлекетінің ұлттық заңнамасындағы өзгерістер туралы басқа Тараптың құзыретті органын жазбаша хабардар етеді.

Құзыретті органдар сондай-ақ өзара тәжірибе мен салық салу саласында құқықты қолдану практикасын зерттеу бөлігінде біp-біріне көмек көрсетеді.

7-бап

Біp мезгілдегі салықтық тексерулер

Ақпаратпен алмасу кезінде жоғары деңгейдегі тиімділікке қол жеткізу және салық төлеуден жалтару жағдайларын қарау үшін Тараптар өз мемлекеттерінің және өз мемлекеттерінің ұлттық заңнамасында көзделген тәртіпте біp мезгілдегі салықтық тексерулер жүргізуге құқылы.

8-бап

Көмек көрсетуден бас тарту

Сұрау салынатын Тарап көмек көрсету Конвенцияның 27-бабына қайшы келген жағдайда көмек көрсетуден бас тартады.

Егер көмек көрсетілуі мүмкін болмаған жағдайда сұрау салынатын Тарап басқа Тарапқа біp ай мерзімінде мұндай бас тартудың себептері туралы негіздеме беру арқылы хабарлайды.

Көмек көрсетуді жүзеге асыру сұрау оның салынатын Тарап мемлекетінің аумағында тергеу немесе сот талқылауларына ықпал eтyі себебінен сұрау салынатын Тараппен кейінге қалдырылуы мумкін.

9-бап

Құпиялылықты сақтау

Тараптардың құзыретті органдарымен алынған ақпарат тек Конвенцияның 27-бабына сәйкес пайдаланылады және жарияланады.

10-бап

Қаржыландыру тәpтібі

Тараптар осы Келісімді іске асыруға байланысты барлық шығыстарды, егер әpбіp нақты жағдайда Тараптар мемлекеттерінің ұлттық заңнамаларына сәйкес шығындарды қаржыландырудың өзге тәртібі көрсетілмесе, дербес көтереді.

11-бап

Даулар

Осы Келісімнің ережелерін түсіндіру немесе қолдану бойынша даулар туындаған жағдайда құзыретті органдар оларды келіссөздер мен консультациялар арқылы шешеді.

12-бап

Өзгеpicтep және толықтырулар

Тараптардың өзара жазбаша келісімдері бойынша осы Келісімге өзгерістер мен толықтырулар енгізілуі мүмкін, олар осы Келісімнің ажырамас бөлігі болып табылатын хаттамалармен ресімделеді.

13-бап

Осы Келісімнің күшіне енуі және қолданысын тоқтатуы

Осы Келісім белгісіз мерзімге жасалды және Тараптың бірі дипломатиялық арналар арқылы осы Келісімнің қолданысын тоқтату ниеті туралы басқа Тараптың жазбаша хабарламасын алған күннен бастап алты ай біткенге дейін күшінде қалады.

Осы Келісім қол қойылған күннен бастап күшіне енеді.

Астана қаласында 2011 жылғы «12» желтоқсанда әрқайсысы қазақ, литва, орыс тілдерінде екі данадан жасалды, әpі барлық мәтіндердің күші бірдей. Осы Келісімнің ережелерін түсіндіруде келіспеушіліктер туындаған жағдайда, Тараптар орыс тіліндегі мәтінге жүгінетін болады.

**Қазақстан Республикасының Қаржы министрлігі үшін**

**Литва Республикасы Қаржы министрлігінің жанындағы Мемлекеттік салық инспекциясы үшін**